எலிசபெத் டெய்லர்

டேம் எலிசபெத் ரோஸ்மண்ட் டெய்லர் (Dame Elizabeth Rosemond Taylor) (27 பிப்ரவரி 1932-23 மார்ச் 2011) லிஸ் டெய்லர் என்றும் அறியப்படும் இவர் ஒரு ஆங்கிலோ-அமெரிக்க நடிகையாவார். 1940 களின் முற்பகுதியில் குழந்தை நடிகையாக நடித்து தனது வாழ்க்கையைத் தொடங்கிய இவர், தன்னுடைய நடிப்புத் திறன் மற்றும் அழகுக்காவும், அத்துடன் பல திருமணங்கள் உட்பட இவருடைய ஹாலிவுட் வாழ்க்கைப் பாணிக்காகவும் அறியப்பட்டவர். ஹாலிவுட்டின் பொற்காலங்களில் டெய்லர் மிகப் பெரிய நடிகைகளில் ஒருவராகவும், அத்துடன் நிஜவாழ்வை விட மிகப் பெரும் அளவில் புகழ்பெற்றவராகவும் கருதப்பட்டார்.1999 ஆம் ஆண்டில், அமெரிக்க திரைப்பட நிறுவனம் தனது சிறந்த பெண் திரை ஆளுமைகள் பட்டியலில் இவருக்கு ஏழாவது இடத்தை அளித்தது.

ஆரம்ப வாழ்க்கை 
எலிசபெத் ரோஸ்மண்ட் டெய்லர் பிப்ரவரி 27,1932 அன்று இங்கிலாந்தின் வடமேற்கு லண்டனில் உள்ள ஹாம்ப்ஸ்டெட் கார்டன் புறநகரில் உள்ள 8 வைல்ட்வுட் சாலையில் உள்ள ஹீத்வுட்டில் பிறந்தார்.}} பின்னர் தனது பெற்றோருடன் 7 வயதில் 1939 இல் தனது குடும்பத்துடன் லாஸ் ஏஞ்சலஸ் நகருக்கு குடிபெயர்ந்தார்.

திரைவாழ்க்கை 
யுனிவர்சல் ஸ்டுடியோஸ் தயாரித்த தேரீஸ் ஒன் பார்ன் எவ்ரி மினிட் (1942) என்ற திரைப்படத்தில் ஒரு சிறிய பாத்திரத்தில் அறிமுகமானார். பின்னர் மெட்ரோ-கோல்ட்வின்-மேயர் நிறுவனத்தின் நேஷனல் வெல்வெட் (1944) திரைப்படத்தில் தோன்றிய பின்னர் பிரபலமான நடிகையானார். 1950 களில் ஃபாதர் ஆஃப் தி ப்ரைட் (1950) நகைச்சுவைத் திரைப்படத்தில் நடித்தார். மேலும் ஏ பிளேஸ் இன் தி சன் (1951) என்ற படத்தில் நடித்ததற்காக விமர்சன ரீதியான பாராட்டைப் பெற்றார்.

எச். ஐ. வி/எய்ட்ஸ் செயல்பாடு 
எச். ஐ. வி/எய்ட்ஸ் செயல்பாட்டில் பங்கேற்ற முதல் பிரபலங்களில் ஒருவரான டெய்லர், 1980 களின் நடுப்பகுதியில் இருந்து 270 மில்லியன் டாலருக்கும் அதிகமாக நிதி திரட்ட உதவினார்.

வாசனைப் பொருட்கள் மற்றும் நகைகளின் விளம்பரங்கள் 
டெய்லர், எலிசபெத் ஆர்டன், இன்க் நிறுவனத்துடன் இணைந்து, வாசனை திரவியங்களின் விற்பனையைத் தொடங்கினார்.  1987 ஆம் ஆண்டில் பேஷன் மற்றும் 1991 ஆம் ஆண்டில் ஒயிட் டைமண்ட்ஸ் டெய்லர் தனது பெயரில் சந்தைப்படுத்தப்பட்ட 11 வாசனை திரவியங்களில் ஒவ்வொன்றின் உருவாக்கம் மற்றும் உற்பத்தியை தனிப்பட்ட முறையில் மேற்பார்வையிட்டார். தனது முழு நடிப்பு வாழ்க்கையையும் விட வாசனை திரவியங்களின் மூலம் அதிக பணம் சம்பாதித்தார். இவரது மரணத்திற்குப் பிறகு, பிரித்தானிய செய்தித்தாள் தி கார்டியன் இவரது $600 மில்லியன்-$1 பில்லியன் சொத்து மதிப்பில் பெரும்பகுதி வாசனை திரவியங்களிலிருந்து வருவாய் இருந்தது என்று மதிப்பிட்டது. 2005 ஆம் ஆண்டில், கேத்தி அயர்லாந்து மற்றும் ஜாக் மற்றும் மாண்டி அப்ரமோவ் ஆகிய நிறுவனத்துடன் இணைந்து ஹவுஸ் ஆஃப் டெய்லர் என்ற நகை நிறுவனத்தையும் டெய்லர் நிறுவினார்.

இறப்பு 
டெய்லர் தனது வாழ்நாளின் பெரும்பகுதிக்கு உடல்நலப் பிரச்சினைகளுடன் போராடினார். ஸ்கோலியோசிஸ் குறைபாட்டுடன் பிறந்தார் 1944 ஆம் ஆண்டில் நேஷனல் வெல்வெட் படத்தின் படப்பிடிப்பின் போது இவரது முதுகு உடைந்தது. அப்பிரச்சனை பல ஆண்டுகளாக கண்டறியப்படவில்லை. இதனால் இது இவருக்கு நாள்பட்ட முதுகுப் பிரச்சினைகளை ஏற்படுத்தியது.: 40-47

மறைவு 
எலிசபெத் டெய்லர் பல ஆண்டுகளாக பல்வேறு நோய்களினால் பாதிப்புக்குள்ளானார்.. 2004 இல் இவருக்கு இதய நோய் ஏற்பட்டது, 2009 இல் இதய அறுவை சிகிச்சை மேற்கொள்ளப்பட்டது.. மார்ச் 23, 2011 இல் கலிபோர்னியாவின் லாஸ் ஏஞ்சலெஸ் நகர் மருத்துவமனை ஒன்றில் தனது 79வது அகவையில் காலமானார்..

மேற்கோள்கள்

வெளி இணைப்புகள் 

 
 Elizabeth Taylor AIDS Foundation (ETAF)
 
 
 Elizabeth Taylor at the British Film Institute
 
 
 

ஆங்கிலேயத் தொலைக்காட்சி நடிகைகள்
ஆங்கிலேயத் திரைப்பட நடிகைகள்
சிறந்த நடிகைக்கான அகாதமி விருதினை வென்றவர்கள்
அமெரிக்க குரல் நடிகைகள்
அமெரிக்க தொலைக்காட்சி நடிகைகள்
அமெரிக்க நாடக நடிகைகள்
அமெரிக்கத் திரைப்பட நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
2011 இறப்புகள்
1932 பிறப்புகள்